- Leveleseni
- ←
- 6
- →

6
Sipi sipi nafanemoa menimo fukiteti aye kamae-malenea fukina ali hakao humaine.
1 Nagaya Yonina agoana Sipi sipi nafanemoa eaamo nagola menimo fukiteti aye kamae-malenea fukina ago melino hakao higena havuana foa (4) hamaimuene anagapiti nagomoa agea aigena havuana agema aiya agemoa monagemoma hia avamete huno mage hie “Male eno.” huno hie. 2 Higena agoana nagola efeage hosi afua agogeno nago kanomoa ani afumo agupifi maineno ati kevea huno atafa hu-lineno tumano kula, vayamoya kame vayaamima tuma huya amakase-mainaya vayamoya vai nealiya tumano kula amigeno nagoene kame vayaamienena tua huno amakasegahe umaine.
3 Vigeno ani Sipi sipi nafanemoa anile menimo fukiteti aye kamae-malenea fukina melino hakao higena havuana foa (4) hamaimuene anagapiti anile tu (2) molia kanomoa mage huno hie “Male eno.” huno hie. 4 Higena agoana nagola kolamaage hosi afua agogeno nago kanomoa ani afumo agupifi mainegeno ala avenene naepe kayoene mukia ma mopafi veanene tuma hisia tokiyaaene amigeno aliteno ma mopafi veamoya tuma huya hamaesageya falisaya amakesa ago amamineanagino amaipa falu huya maisaya yamoa mukia ma mopafina ago hano humaine.
5 Ani Sipi sipi nafanemoa tagufa (3) molia menimo fukiteti aye kamae-malenea fukina melino hakao higena havuana foa (4) hamaimuene anagapiti tagufa (3)molia kanomoa mage huno hie “Male eno.” huno higena agoana nagola anupa hosi afua agogeno nago kanomoa ani afumo agupifi maiya kanomoa sigelima nehaya yana ayapi alilino emaine. 6 Alilino mainegena neagena havuana foa (4) hamaimuene anagapiti nago agema aigena havua agemoa mage huno hie “Nago kanomoa nagoke yupa nate aepa heno aliyana alime alime visiaamo unema hano hisigeya amisaya miyateti tole osi keayopi laisimo alaga fako huka amamio. Ani avamete miyana kamisageka sikisia (6) maya ania huka amamio. Ania huka amamigananagi olivi yosama hanea yosamo alagafiti masavema nealiya yosayagaene nofi alagamo timaa aliya tatiteya nenaya nofiene alika haviyana ohuo.” huno hie.
7 Higena agoana Sipi sipi nafanemoa foa (4) molia menimo fukiteti aye kamae-malenea fukina melino hakao higena havuana foa (4) hamaimuene anagapiti foa (4) molia kanomoa mage huno hie “Male eno.” huno hie. 8 Higena agoana nagola kanileta hosi afua agogeno ani afumo agupifi maiya kanomo agia “Vaya fali yamoe.” huya neayaya kanomo akavema via kanomo agia “Fali-mainaya veane nevaya kumale.” huya agia neayaya kanomoa akave vigeana vaana ani tole kanolatamogania tusia tokiya anamigeana mukia ma mopafi mainaya veala ali fako huana foafi (4) amatageya maiya anagapiti nagoa veamogamina he-falimatesia tokiyaania ali-mainae. Aliageya nagoamoya tu huteya fali-mainagi nagoamoya kafu huya amakategeya fali-mainagi nagoamoya alu kali lu kali aliya fali-mainagi afai kalamoya nagoamogamina hamaesageya falisaya tokiyaania ali-mainae.
9 Naa higeno Sipi sipi nafanemoa faefua (5) molia menimo fukiteti aye kamae-malenea fukina melino hakao higena agoana Anumayamofe amakesa haviya sipi sipia heya folamole kae salamana huya nemalaya folamo kana folamoa ikapinaga hanegena agogeno ani folamomo aiyafina Anumaya Koti kema haviya atafa hu-lineya huhaleya humainaya yatetima hamayageya fali-mainaya veamogami amamena amake-mainoe. 10 Agogeya ani amamemoya ala kegefafiti mage huya hae “Tokiyaka hanea Anumayatimogae alu aotage kanomoga tamagegeya nehane. Ma mopafi veamoya tahayageta faliteta malela emainonanagika aniama humainaya yatetila kagaya na yu kaiyekea hu-mateteka kefo yaamimo anonaamia amamigane?” huya hae. 11 Nehageno efeage ayaaya kenaamia alino amamiteno mage huno hamapaiye “Maifalu hutama mainegeya tamafu-tamakanaya tamakaiene Yisasi aliyama nealiya agai kema huhaleya nehaya yateti tamakaima hulamatenaya kava huya hamaesageya faliteya esagena kame vayatamia kaiyekea humategahue.” huno hie.
12 Huteno Sipi sipi nafanemoa sikisia (6) molia menimo fukiteti aye kamae-malenea fukina melino hakao higena agoana tusia imi aligeno yagemoa asu huno hanimaage higeno ikamoa haesa ko tino kola kana humaine. 13 Higeno yasimoa yosamona mo lifagagi me lifagagi higeno afuma otenea yosa alagamoa halali hulavia kava huno kanefiyagamoa ikapitila atafai-lavi-maine. 14 Ikamoa iva yuguma alitama aye kafage kitama hayama negiya kava huno ikamoa fanane higeno mukia agoyaene ti amunopima hanea mopaene noamia ataleya nagoene omalenae. 15 Naa higeno mukia ma mopafi mainaya sauve vayayagaene kava vayayagaene ati vayate kava vayayagaene miyaamimo hai-mainea veanene tokiyaamima hanea vayaene nofipi maineya miya oali aliya nealiya veanene amakaiami aliyaamile nemaiya veanene tusia amamayo aigeya “Hanate maisune.” huya huteya yafakapiene agoyafi hanea ala yafakefamo akavelega faleya mo falakiya mainae. 16 Fala kiya maineya keha keha huya mukia agoyaheene yafafeene mage huya hae “Tagaya sauvemo siale mainea kanoa Anumaya Koti aule omaisuna tagesa nehune. Sipi sipi nafanemoa tusia hai vai nelategeta koli nehunagi agoyamogatama kofa hu-lavitama tagaila etama aiso hulateho. 17 Ala kanolatamogania hanai vai-lateana kaiyeke hulatesaa kanamoa ago falote hianagiya hanaa augafa veamoya anaulela hetigahae?” huya hagena haenagama falote hisia yana himona kana yapi agetena havilinoe.

- Leveleseni
- ←
- 6
- →

© 2002 WBT