- Aposolo
- ←
- 22
- →

22
1 Poloa ati vayamogami tokiya nomo fiate heti-maineno mage huno hamapaiye “Nafunaganagatamaene nenafagatamaene haviho nagaya havi kavala ohunoa ke lamahapaigahe hugi haviho.” huno hie. 2 Higeya Yuta vayamoya amakaiami kea Hipalu kefiti hia kea haviteya ke ohuya mainageno hamapaiye.
3 Nagaya Yuta kano mainoe. Itanimoa natenea kumala ala kola Silisiae osi kumania Tasusie nateneanagina manima mainona kumate Yelusalemu emainena ala huna Kamalielia mukia taginago-vanagomogami kahegi kemo aepaa hu-naveligena havimainoanagitama tamakaya meni kanafima Anumaya Koti kema akave malaya kava huna tusiya huna nagula amitafa humainoane. 4 Nagaya nayona Yisasi akave nehaya veala tusiya huna ali haviya humatetena hamaena fali-mategahe venenene anene amatafa huna nofiteti kisalu kimatetena nofipi amavalena amatenoane. 5 Ani kavama humainoa kea ala mono nopi uhagote mainea kava kanoene Kanisole vayaene age-mainayanagiya tamahapaigahae. Ani vayamoya nago autama kaeya namiteya “Tamasigusi mainaya tafu-taganagamitega alika vuo.” huya hagena alina mage huna hue “Yisasi akave nevaya vayala Tamasigusi momatafa huna nofiteti kisalu kimatetena amakata aisia ya alisaya yafe Yelusalemu amavalena egahue.” huna humainoane.
Poloa agaiama Yisasina agua aminea yamo aepaa hamapai-maine.
6 Yagemoa amunokano higena Tamasigusi uvayi hugahe hugeno aupaa ikapinagatila tusia hale yamo nagaitela meyevasa humaine. 7 Meyevasa higena mopafi asaga hu-lavitena havugeno nagola ala kefiti mage huno hie “Sologae Sologae naa higeka nagaila ali haviya hunenatane?” huno humaine. 8 Higena kenonaa mage huna hue “Alamogae kagaya tagae?” huna hugeno nagaifena mage hie “Nagaya Nasaleti Yisasinae. Nagaila maika ali haviya hunenatane.” huno humaine. 9 Higeya nagaienema mainaya vayamoya hale yamaa agayanagi nagaila kema nahapaiya agea ohavinae.
10 Ohavinagi nagaya mage hue “Alamogae naa hisue?” huna havigogeno mage huno hie “Hetika Tamasigusi ugenoo. Visanagenoa mukia aliyama alisana kea nago kanomoa kahapaigahie.” huno nahapaiye. 11 Nahapaigena nehavugeno hale yamaamoa tusiya huno aye vasa higenoagino naulaga oagogeya nagaienema umainona vayamoya nayate aligeta Tamasigusia umainone. 12 Unana nago kanomo agia Ananaiyasie anile nemaiyanagino tusiya huno Anumaya Koti kahegi kea akave nemalea kanogiya mukia ani kumatema mainaya Yuta veamoya “Kanale kano maine.” huya agia alisaga nehaiya kanoe. 13 Ani kanoa Ananaiyasie nagaila navate me heti-maineno mage huno humaine “Pologa nenafugae kaulagamoa eteno aigali hisie.” huno higeno naulagamoa aigali higena anile aupaa ani kanoa age-mainoe. 14 Neagogeno Ananaiyasia nagaifena mage huno nahapaiye “Taginagomoya agima alisaga humainaya Anumaya Kotia agaia haiya yafema havisana yafeene Fatagoma Humainea Kanomoma ageteka agai avayafiti kema havisanafene huno kagaila hapali-maine. 15 Hapali-maineanagika agaifena huhaleka hamanepaika age-mainana yafeene havimainana yafeene mukia vayamogamina hamapaigane. 16 Naa higeka agava mainane? Hetika ugeya Yisasi agile tina falegatesageno Anumaya Kotia kefo yakaa aye hami-taleno.” huno humaine.
Anumayamoa Polona Yuta vea omainaya veapi mono kea mo huhalesiafene huno hutene.
17 Higena nagaya etena Yelusalemu emainena ala mono nopi haina Anumayamotega havinegena nagola himona kana yana age-mainoe. 18 Agoana Yisasina agogeno nagaifena mage huno humaine “Male mainaya veamoya nagaifema hisana kehena ‘Tamage nehane.’ huya ohavigahagi Yelusalemua neataleka kaiyayeka alu kumate vuo.” huno humaine. 19 Higena nagaya mage hue “Anumayanimogae nagaya mukia Yuta veamogami mono nopi falege falege huna kagaifema haviya amakupi malenaya veala amavalena kina nopi mo humatetena kayona neamamina humainoa kea mani vayamoya ago havilinae. 20 Havilinagi Sitivenia kagaifema hamanepaiya kanoma hayagenoma faligena nagaya avate heti-mainena ‘Kanale kava nehae.’ huna hayaya vayamogamina kenaamile yagaina mainogeya hayageno fali-maine.” huno hamapaiye. 21 Higeya Anumayamoa nagaifena mage huno humaine “Hetika vuo. Nagaya hugatesugeka ayaaya kotega Yuta veane omainaya veapi hugategahue.” huno higena havimainoe huno humaine.
Poloa “Nagaya Lomu kano mainoe.” huno ati vayala hamapaimaine.
22 “Yuta vea omainaya veapi ugahuema.” hia keleti amaipa haviya nehuya ala kegefafiti Polofena mage huya hae “Haegeno falino. Naa augafa kanomoa afaa omaigahigi ago haegeno falino.” huya humainae. 23-24 Ala kenake nehuya siotaamia asagi neataleya kugukegeya kateya hagayu hu neatageno ati vayate ala kava kanomoa mage hie “Hailagi ataleho.” nehuno ati vayamogamife “Tokiya notifi Polona avaletama haiho. Vayayagamoya ala kefitima Polona ‘Haegeno falino.’ huya haya kemona aepaama havisuafe hegi kayoteti Polona aikolisageno ani kemona aepaa tahapaisie.” huno humaine. 25 Higeya avaleya hegi kayoteti haegahe nofiteti kineatageno Poloa ani aliyate kava neyagaiya ati kanomofena mage huno havige “Lomu kahegi kemoa ‘Kanalelagi Lomu nofi kanomona kaiyekea havitama fatago hutama kaiyekea huoatenetama hegi kayotetila haeho.’ huno humainefi?” huno hamavige-maine.
26 Higeno ati vayatema kava neyagaiya kanomoa anima hia kea haviteno anile ataleneno ala kava kanomote mage huno mo hie “Kagaya hanaa hugane? Mani kanoa fatago huno Lomu nofi kano maine.” huno hapaiye. 27 Higeno ati vayate ala kava kanomoa Polote eno mage huno havige “Kagaya Lomu nofi kano mainano?” huno havigegeno Poloa “E.” huno humaine. 28 Higeno ati vayate ala kava kanomoa mage hie “Nagaya kamani vayala kasagoya monenia miyana amamitena Lomu nofi kano hapae-mainoe.” huno higeno Poloa mage hie “Kagaya ania humainanagi nagaya itanimoa nategena Lomu nofi kano fatago huna mainoe.” huno humaine. 29 Higeya hegi kayoteti amigahema haya vayamoya ani kea haviteya anile aupaa neataleya vageno ati vayate ala kava kanomoa havigeno “Poloa Lomu nofi kano fatago huno mainegena nofila hutenoe.” huno tusi yate kolia humaine.
Poloa Yuta kanisole vayamogami amaulagale kaiyekea huhaleno humaine.
30 Kolia nehuno mo faeteno egamaga Yuta vayamoyama Polofe “Ma kava humaine.” huya humainaya kemona aepaa havigahe ayapiti nofila kalu heneateno ala mono note kava vayaene mukia Yuta vayamogami Kanisole vayaenefe “Melitalu hiho.” huno higeya melitalu humaletageno Polona avaleno elavino amunoamifi me hetitene.

- Aposolo
- ←
- 22
- →

© 2002 WBT