- Lomu
- ←
- 7
- →

7
Menia yaufa tagu tagesale vaiyesuna yafe humaine.
1 Nafunaganagatama, kahegi kema havilama hulinaya veane, tamahanepauve veama ofaliya afaa mainaya kanafina kahegi kea akave maleya aiyaafinaga mainagi falisayana ani kemo aiyaafinaga omaigahae. Ani yafena lamakaya havimainafi ohavinae? 2 Nagola avame kea tamahapaigahugi haviho. Nago amoa vele mainesigenoa kahegi kemoa neveene kino anatafa hulisigeana mainesaanageno nevema falisigenoa kinoma anatafa huligeana nemaia kemoa nagoene atafa hulino omaigahianagi afaa alu velela maigahie. 3 Nevema ofalino afaa mainesigenoma alu vele visiana ani amofena “Kumai a mainane.” huya hugahagi nevema ago falisigenoa kahegi kemoa nofima kitenea yana ago kalu hemaineafe nago kanoma alisiana “Kumai he a mainane.” huya ohugahae. 4 Nafunaganagatama hagotetama kahegi kemote tamametitia humainagi Kalaisi augafaene ailokaetama Kalaisiene fali-mainayafe kahegi kemona ago ataletama Anumaya Kotite kanale auava ya alitama falote hisayafe alu kanomoene, faliteno komufiti ago eteno heti-mainea kanomoene, ailokaetama mainae. 5 Hagoteta tagaya atafa lagu tagesaene mainonageno kahegi kemoa “Naa kavala ohiho.” huno higeta ageta lahaye hisuna kefo tagu tagesa alino helafigeno mukia taugafamoa ania huno kefo yama hiafe fali yamaagela ali falote humaine. 6 Humaineanagi meni kanafina tagaya Kalaisiene falunageno tatafama hulinea kahegi kea ago alino kalu hetalegeta menia haegafa lagu tagesa Alu Aotage Avamuteti Anumayamo kea akave nemalone. Nayoma hanea avopima kae-malenaya kahegi kemo akavema malenona augafa kavala nohune.
Kefo yamoa veala alino haviya nelahaiye.
7 Naane hisune? “Kahegi kemoa havi yane.” huta hisuno? Naa ohutafa huta ohugahune. Kahegi kemoa kefo yama naveotileasina “Kefo yana nehue.” huna ohavuleasine. Ani kemoa “Alu kanomo yatela ageka kahayea ohuo.” huno ohileasina nagaya alu kanomo yatela agena nahayema nehua yafena nagayea ohileasine. 8 Kahegi kemoa kefo kavala naveligeno kefo kavala falote huno mukia age nahayema hua yana naguafi falote nehie. Kahegi kema omaleleasina kefo yamoa fali-mainea augufa kava higena kefo yafena nagayea ohuleasine. 9-10 Hagotena kahegi kema ohavinoa kanafina afaa mainoanagi kahegi kema falote higena agetena “Kefo yana nehuafe faligahue.” huna humainoane. “Tamahaimu tamamigahue.” huno humainea kahegi kemoa eteno kefo yama humainoafe nahaegena fali-mainoe. 11 Kahegi kemoa “Naa kavala ohuo.” huno higena havuanagi ani kefo yamoa ayenavataga higena ani kefo yama humainoafe nahaegena fali-mainoe.
12 Kahegi kemoa alu aotage ke, tusiya huno fatago humainea keage hane. 13 Haneanagi ani kanale yamoa nagaila nahaegena falimainofi? Naa ohutafa huno ohunegi kefo yamoa ani kanale keleti nagaila nahaegena falimainoe. Kefo yamoa fufu yate efalote hutegeno kahegi kemoa “Tusia havi kefo ya hane.” huno aepaa naveligena agetena “Tamage ani kefo yana ase ohu yane.” huna nehue.
Kefo yamoa tagu tagesamona alino nofi huneate.
14 Tagaya ago nehavune Anumaya Kotia kahegi kea ago tamineanagi nagaya mopale kanoa atafa nagu nagesaene kano mainogeno kefo yamoa nofi hunategena agai aliya nealue. 15 Nagayama nehua yamo aepaa ohavinoe. “Nenahaiya yama hisue.” huna hua yana nohuanagi “Onahaiya yane.” huna hua yamaage mukia kanafina maina nehue. 16 “Onahaiye.” hunama hua kavala huge huge maina nehue “Kahegi kemoa fatago humainea ke hane.” huna nehue. 17 Menia ago havilinoe nagainia ani kavala maina nohugi kefo yamoa nagupi maineno ani kavala nehie. 18 Nagaya havuana atafa naipafina nago kanale yana omalegena “Kanale kava hisua yafena nenahaiye.” huna nehuanagi ani kanale kavala hisua tokiyania omalene. 19 “Nahaiya kanale kavala hugahue.” huna nehuanagi ani kavala nohugi kefo yafema “Onahaiye.” huna nehua yamaage maina nehue. 20 “Onahaiyema.” huna hua yafema hisuana ani kavala nakainia nohugi kefo yama nagupima hanea yamo ani kavala nehie.
21 Ania nehigena mania augafa kavama huana nagaya “Kanale kavakeya hisue.” huna huanagi kefo yamoa nagaipina hanegena maina nehue. 22 Naguamoa Anumaya Koti haiya kavafena nehaiye. 23 Nehaigenoagi naulaga, nagesa, nayamoa mukia naugafamoa kefo yama hisaya amakesa huteya nagupima haneno Anumaya Kotifema nehaiya nagu nagesaene tu nehuya naugafamona kefo yamoya avaleya nofipi hayagiya ateteya “Tagai ke havio.” huya nehae. 24 Avoneo kefo kava nehua kano mainoe. Falisua naugafale mainoanagino hana kanomo naugafa alino katigahie? 25 Anumayati Yisasi Kalaisia nagu namena ago aligati-maineafe Anumaya Kotifena aluya huna musena huneatoe. Nagainia nagu nagesafiti Anumaya Kotina haiya kavala akave nemaloanagi atafa naipamoa kefo yamo akave nemale.

- Lomu
- ←
- 7
- →

© 2002 WBT