- Leveleseni
- ←
- 9
- →

9
Faefu (5) molia ensole kanomoa agaia ufena humaine.
1 Faefu (5) molia ensole kanomoa agaia ufena higena agogeno nago kanefimoa ikapinagati atafai-lavino mopafi elavigeno ma mopafina nago komua afe yapi tavi-mainea komumona ayola omale komugefagino ani komumo ki nofila ani kanefimona amine. 2 Amigeno aliteno ani ki nofiteti ani komua yakigeno ani komufitila tusia halinamo huno ehaiyana tusia atagefafiti hia halinamo avamete huno ehaiyaamo yagene ikaene ayesu higeno tusia hani kimaine. 3 Kigeno kasagoya kenu kafamoya ani halinafitila mopafina aitagu-fetageno veama akafu amanisaya tokiyaamia amamigeya akafuma amani yana kulumale nehaya osifavemoma neamania avamete huno amanigeya tusia amakata aimaine. 4 Ani kenufena mage huno hie “Apeene talayaene yosayagaenena oneho. Nagoa veanege, Anumaya Kotia hapalimateteno agia hamanilela aigamae oamatenea veamogamina akafu amanitama ali haviya humateho. 5 Faefua (5) ikana amakata aisia yana amamite amamite hugahayanagi hamaegeya ofaliho.” huno higeya akafu amanigeya amakata yama aliyana kulumale nehaya osifavemoma veama akafu neamania avamete huno amanigeya tusia amakata aimaine. 6 Ani yama alisaya kanafina veamoya falisaya yafena tusiya huno hamaugahianagi ofaligahae. Amakatama aiya yafena tusiya huya falisaya kafena ati yegahayanagi oagegahae.
7 Ani kenumoya tuma hugahema nehaya hosi afumo avamete huya amanutela kanileta yafateti talo humale tumano kula vai-linageno amaugosamoa veamogami amaugosa kali-maine. 8 Kali-maigeya ani kenumoya ayaaya amayolagefa, haesa anemogami amayolagefa kana hu-mainegeno amavemoa kaveage laiyoni afumo ave kana humaine. 9 Humainegeya hamaifiyafafina kapaleti talo humale halegu kana yana anovai-maleneya amagekona agema aiyana tuma hugahe vaya hosimoya avayu nehaya kalemo nehia kea ala kegefa huno neaiya agemoma hia kava huno agea aimaine 10 Ani kenumo amaigoyafina avetanafaage nekaya, kulumale nehaya osifavemo akafu neamania ave kana hia nekaya, hanegeya ani nekayaleti faefua (5) ikamo aguafina veala akafu amaniya ali haviya humategahae. 11 Ani kenumo sauve kanoamia maineanagino ani kava kanoamimoa Satanie, ayoa omale komugefale kava yagai-maineanagino agia Yuta veamogami kea, Hipalu kefina Apatonie huya nehagi Kaliki kefina Apolionie huya nehagi tagaiti kefina mage humaine “Vea alino haviya hinageya fali hano hu-matesia kanoe.” humaine.
12 Kenumoya ali haviya humatesaya kanamoa hano hianagi avonio tolea tusia kana yatala falote hisaa yafena nahau hulamatoe.
Sikisi (6) molia ensole kanomoa ufena humaine.
13 Sikisi (6) molia ensole kanomoa agaia ufena higena havugeno Anumaya Koti aulema kanileta yafateti talo humale folamomo foa (4) atupale hanea avela foa (4) avepitila agea aigena havimainoe. 14 Havugeno ufema atafa hulinea ensole kano sikisi (6) molia ensole kanomofena mage huno hie “Foa (4) ensole vayala, Yufaletisi titegama nofima humatenaya ensole vayala kalu heka amatalegeya viho.” huno hie. 15 Higeno “Anumaya Kotia na kafufina na ikatela na kanafina na aovaa ani foa (4) ensole vayamoya mukia ma mopafi veamogamina tagufafi (3) ali fako humalageno anifiti nago haupa kaiyagama mainesaya veala hamaesagetama faligahae.” huno huteno amatafa hu-lineane. Ani kanamoa efalote higeno ani ensole vayala kalu heno amatalegeya ani kavala nehae. 16 Ani kavama nehisageya amaya huya hamaesaya ati vayaamia tu hataleti milionia (200,000,000) hosimo agupifi mainaya ati vayala mainae huya hagena nagaya Yonina havimainoe. 17-18 Havitena himona kana yapi amakoana ani hosimogami amakupifima mainaya vayamoya hamaifiyafafina halegula haesaene okoene kaniletaene halegula aye hai-linageno hosimogami amanutela kaveage afua laiyoni afumogami amanu kana hutegeno amavayafitila atamoene halinamoene himanaage atama nelea yafayagaene falote huno mukia ma mopafi veamogamina tagufafi (3) ali fako hu-malageno anifiti nago haupa kaiyaga veamogamina ani ataene halinamoene himanaage atama nelea yafayagaletiene hamayageya fali-mainae. 19 Hosimogamina hamaesaya tokiyaamia amavayafiene amaigoyafiene hanegeno amaigoyamoa osifave kana huno akafu amanisia amanuna hanegeya veala akafu amanigeya hamae-mainae.
20 Anima tusiya huno ali haviya hia yamoma ohamaenea veamoya agayanagi kefo yama humainaya yafena amakua aiyahae nohae. Kanileta yafatetiene siliva yafatetiene haesa yafatetiene afa yafatetiene yosaletiene talo hu-malenaya yafena “Anumayati mainae” huya hayanagi ani yayaga amaulaga oageya kea ohaviya kama vai oayeyama nehaya afa anumayamo-gamiene Kefo Avamumogami amakiene alisaga huya “Anumayati mainae.” huya nehaya kavala oatalenae. 21 Oataleneya veama hamae nefaliya yaene analisama nehaya yaene kumaima nehaya yaene musufa yama hu-liteya nehaya yaenefena amakua aiyahae nohae.

- Leveleseni
- ←
- 9
- →

© 2002 WBT