- Matiu
- ←
- 7
- →

7
“Naa maa kava nehae.” hutama nelama-fugamina fako hu-oamateho.
1 Nelamafufena “Naa maa hana kano mainane.” hu-oateho. Aniama ohisagenoa Anumaya Kotia tamakaifena “Havi kava haya veane mainae.” huno hu-otama-tegahie. 2 Tamakaya ani veafema “Naa maa hana kano mainane.” hutama hisayana ani augafa keleti Anumaya Kotia tamakaila ania hu-lama-tegahie. Ma mopalema nelama-fugamima hu-ma-tesaya kavala Anumaya Kotia tamakaila ani kava hu-lama-tegahie. 3 Tagaya tagaiti taguafima hanea yana oageneta alu veanehena “Havi veane mainae.” huta hisuna yafena Yisasia mage huno hu-maine “Negafu aulagafina osia havi yana hanegeka neagananagi naa higeka kagaikaa kaulagafina nagola muki yosa-lapagefa haneanagi ‘Omalene.’ huka nehane? 4 Naa higeka nega-fufena ‘Kaulagafitila havi yana ali-talegahue.’ huka nehananagi kagaikaa kaulagafina nagola muki yosa-lapagefa hane. 5 Kaguafinaga hanea yana agelama ohuneka kavayaleti havige huka vagala kano maineka kagaikaa kaulagafitila muki yosa-lapagefa ali-taleteka kanaleya huka ageteka negafu aulagafina osia havi yana ali-talegane huno hie.
6 Tamakaya Anumaya Kotina alu aotage yana alitama kalamogamina oamamiho. Amamisayana mahaiye huya tamakaila akafu tamanigahae. Afumogamina kanale sesua hagayu hutama oamamiho. Amamisayana amaiyaleti ayeya hapa kaligahae.”
Nunamu hisageno Anumayamoa kanale ya tamamigahie.
7 Anumayamotega nago yafema havigesagenoa afaa tamamigahie. Nago yafema atiyesagenoa ali falote hugahie. Fitalema akalu kaluma hisagenoa Anumaya Kotia yaki-lama-tegahie. 8 Mukia havigesaya veamoya aligahae. Ati ayesaya veamoya ali falote hugahae. Fitalema akalu kaluma hisagenoa Anumaya Kotia yaki-lama-tegahie. 9 Hana kanomoga nafanekamoma mayahema kahavi-gesigeka nefaga yafana alika amigane? Aao ani yana oamigane. 10 Noyamehema kahavi-gesigeka nefaga osifavea alika amigano? Aao ani yana alika oamigane. 11 Oamiganagi tamakaya havi veane mainayanagitama nafanetamimona kanale yana neamamiyanagi ikapinaga mainea nelamafaa tusiya huno tamakase-maineanagitama havigesagenoa kanale yana tamamigahie.
12 Veafe “Maa kava hu-latesae.” hutama hisaya kavala ani kavakeya alu veanea hu-mateho. Ani yafena Moseseene Anumaya Koti amaune vayamoyaene hu-mainaya kahegi kemona aepaa hane.
Tamakaya osi fia kanoafi hai faleho.
13 Anumaya Koti kumatema visayana osi fia kanoafi ugahae. Hani-ki-mainea kumapi tegelege nehia atafi visaya kaana ala hiyenagefa haneno ala kakefa hanegeya kasagoya veamoya yoyo huya ani katela nevagi tamakaya osi fia kanoafi hai-faleho. 14 Agola maige maige hisuna kumatema visaya kaana osi fia kanoa haneanagiya kasageke huya ani katela kasagoya veala novae.
Havige amaune laga nehaya vayafena kaye ho.
15 Nagoa vayamoya “Anumaya Koti ke hu-haleta nehuna vaya mainone” huya havigegeyama hisaya vayafena kayeho. Yuna afu kana vaya mainagetama neagayanagi amakusafinaga kaveage afu kana vaya mainae. 16 Tamakaya amakaipima falote nehia kavala agetetama aepaa hana augafa vaya mainae hutama havigahae. Ave nofite timaa hanea alaga tagisifi? Aao otagigahie. Avetanafa hanea uveuve inomote hagaage yosalaga motaga molagisio? Otagigahie. 17 Otagigahigi kanale yosamoa kanale yosalaga neayegi havi yosamoa havi yosalaga neaye. 18 Kanale yosamoa havi yosalaga noayeanagino havi yosamoa kanale yosalaga oayegahie. 19 Mukia yosamoya kanale yosalaga oayesayana atagiya atafi kae-talegahae. 20 Naa hinagetama havigegeyama huya falote nehisaya vayapiti falote hisia kavala agetetama aepaa “Hana augafa vaya mainae.” hutama havigahae.
21 Mukia veamoya nagaifena “Anumayatimogae Anumayatimogae.” huya hisaya veala Anumaya Kotima kava yagai-mainea kumatela ohaigahagi ikapinaga mainea Nenafana hau-mainesia kavama nehisaya veamoya ani kumatela umaigahae. 22 Anumaya Kotia kaiyekema hu-matesea yupa kasagoya veamoya nagaifena mage huya hugahae “Anumayatimogae Anumayatimogae tagaya kagai kagile Anumaya Koti kea hu-haleta nehunane. Kagai kagile Kefo Avamula neanatita tokiya avame yana amave-nelunane.” huya hugahae. 23 Hugahayanagi nagaya ani yupa mage huna hugahue “Tamakaila otamaketafa hu-mainoane. Kefo yakeya hugetama omai veanegi nagaitegatila mai-haletama viho huna hugahue.” huno hu-maine.
Noma kisaya auavala tole yatala hane.
24 Nagoa veamoya anima hu-mainoa kea haviya ali hipoya huge huge huya nago kanale agu agesaene kanomo avamete nehae. Ani kanomoa noma kiana yafa agotofule ki-malene. 25 Ki-malenegenoa koma aino tima hogino tokiyaage yasimoa tusiya huno nona ali-lagape aigahe hianagi yafa agotofule ki-malenea yafe alino lagapea ai-oatalene. 26 Alino lagapea ai-oatalenegi nagoa veamoya nagai kema haviteya ali hipoya ohayana agesama omalea kanomo avamete nehae. Ani kanomoa ti kahaepapi nomaa ki-malene. 27 Ki-malenegeno koma aino tima hogino tokiyaage yasimoa alino ani nona ali lagape aino mopafi atalegeno tusiya huno haviya hu-lavi-maine huno hu-maine.
28-29 Yisasia mani kea hu-hano hutegeya kahegi kema havilinaya anagamoya nehaya augafa ke kana huno ohunegi tokiya yamaa hanea kanomo ke kana hia yafe mukia veamoya tusia amamayo ai-mainae.

- Matiu
- ←
- 7
- →

© 2002 WBT